17.4.2023
FI
Euroopan unionin virallinen lehti
L 102/91
UNIONIN JA YHDISTYNEEN KUNINGASKUNNAN YHTEINEN JULISTUS N:o 2/2023 ISONBRITANNIAN JA POHJOIS-IRLANNIN YHDISTYNEEN KUNINGASKUNNAN EROAMISESTA EUROOPAN UNIONISTA JA EUROOPAN ATOMIENERGIAYHTEISÖSTÄ TEHDYLLÄ SOPIMUKSELLA PERUSTETUSSA SEKAKOMITEASSA, annettu 24 päivänä maaliskuuta 2023 Unioni ja Yhdistynyt kuningaskunta vahvistavat sitoumuksensa hyödyntää kaikilta osin Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyssä sopimuksessa, jäljempänä ’erosopimus’, määrättyjä rakenteita eli sekakomiteaa, erityiskomiteoita ja sopimuksen täytäntöönpanoa käsittelevää neuvoa-antavaa yhteistä työryhmää.
Ne auttavat täysimääräisen molemminpuolisen kunnioituksen ja vilpittömän mielen hengessä toisiaan hoitamaan Windsorin puitteistosta (1) aiheutuvat tehtävät erosopimuksen 5 artiklan mukaisesti.
Yhdistynyt kuningaskunta muistuttaa yksipuolisesta sitoumuksestaan varmistaa Pohjois-Irlannin pääministerin ja varapääministerin täysipainoinen osallistuminen Yhdistyneen kuningaskunnan valtuuskuntaan sekakomiteassa ja tässä yhteydessä vakaasti varmistaa, että Windsorin puitteiston soveltaminen vaikuttaa yhteisöjen jokapäiväiseen elämään mahdollisimman vähän.
Unioni ja Yhdistynyt kuningaskunta aikovat järjestää säännöllisesti asiaankuuluvien yhteisten elinten kokouksia vuoropuhelun ja osallistumisen edistämiseksi.
Windsorin puitteiston täytäntöönpanoa käsittelevä erityiskomitea voi tässä yhteydessä tarjota tilaisuuden vaihtaa näkemyksiä mahdollisesta tulevasta Yhdistyneen kuningaskunnan lainsäädännöstä, joka koskee Windsorin puitteiston toiminnan kannalta merkityksellisiä tavaroita.
Erityisesti tämä antaisi Yhdistyneelle kuningaskunnalle ja unionille mahdollisuuden arvioida kyseisen tulevan lainsäädännön mahdollisia vaikutuksia PohjoisIrlannissa sekä ennakoida mahdollisia käytännön ongelmia ja keskustella niistä.
Sen vuoksi erityiskomitea voi kokoontua erityisessä kokoonpanossa, eli tavaralainsäädännön erityiselimessä.
Se voi tarvittaessa pyytää neuvoa-antavaa yhteistä työryhmää ja sen asiaankuuluvia alaryhmiä, jotka koostuvat Euroopan komission ja Yhdistyneen kuningaskunnan hallituksen asiantuntijoista, tarkastelemaan tiettyä asiaa ja antamaan sitä koskevia tietoja.
Yritysten ja kansalaisyhteiskunnan sidosryhmien edustajia voidaan tarvittaessa kutsua osallistumaan asiaankuuluviin kokouksiin.
Erityiskomitea voi tarvittaessa antaa sekakomitealle asiaa koskevia suosituksia.
Unioni ja Yhdistynyt kuningaskunta ovat sitoutuneet ratkaisemaan Windsorin puitteiston toiminnassa mahdollisesti esiintyvät ongelmat parhaalla mahdollisella tavalla ja mahdollisimman nopeasti.
Unioni ja Yhdistynyt kuningaskunta hyödyntävät yhteisiä elimiä käsitelläkseen Windsorin puitteiston täytäntöönpanossa mahdollisesti esiin tulevia ongelmia.
Tällaisista kysymyksistä voidaan näin ollen käydä osapuolten pyynnöstä vuoropuhelua erosopimuksen mukaisissa yhteisissä elimissä.
Näin osapuolet voivat keskustella säännöllisesti asiaan liittyvästä kehityksestä, jolla on merkitystä niiden Windsorin puitteiston mukaisten velvoitteiden asianmukaisen täyttämisen kannalta.
Unioni ja Yhdistynyt kuningaskunta uudistavat sitoumuksensa pyrkiä vuoropuhelun avulla kaikin tavoin pääsemään molempia osapuolia tyydyttäviin ratkaisuihin asioissa, jotka vaikuttavat erosopimuksen toimintaan.
Tätä varten unioni ja Yhdistynyt kuningaskunta aikovat käyttää sekakomitean toimivaltaa täysimääräisesti ja vilpittömässä mielessä tavoitteenaan päästä yhteisesti sovittuihin ratkaisuihin yhteistä etua koskevissa kysymyksissä.
Tällaisissa puitteissa tapahtuva tietojenvaihto ei vaikuta unionin ja Yhdistyneen kuningaskunnan päätöksenteon riippumat­ tomuuteen eikä kummankaan oikeusjärjestykseen.
(1) Ks. yhteinen julistus N:o 1/2023.